جەردەوان

جەردەوان یان جەھش ناوێکە کە لەلایەن خەڵکی باکووری کوردستان بە پاسەوانی ئاسایشی گوندی تورکیا (بە تورکی: Türkiye Güvenlik Köy Korucuları) دەوترێت. ئەو ڕێکخراوە بە ئەندامانی خۆی کۆرووجوو (بە تورکی: Korucu، بەواتای جەنگاوەر) دەڵێت، بەڵام لەنێو خەڵک زۆرتر جەردەوانیان پێ دەڵێن. جەردەوانەکان پاسەوانەکانی سنوورەکانی تورکیان و سەر بە فەرماندەییی گشتیی جەندرمەن و لە ململانێی کوردەکان لەگەڵ تورکیادا دژ بە کوردەکان شەڕ دەکەن. زۆربەیان کوردن، بەڵام چەرکەس، تورک، ئۆزبەک و قیرغیزیش تیاندایە. لە بنەڕەتدا لە ناوەڕاستی دەھەی ھەشتای سەدەی بیستەمدا لە لایەن دەوڵەتی تورکەوە بە سەرپەرشتیی تورگوت ئۆزال دامەزراون و پارەیان بۆ دابین دەکرا. جەدەوانەکان ئامانجی خۆیان پارێزگاری لە بەرامبەر ھێرش و تۆڵەسەندنەوەکانی ھێزەکانی پارتی کرێکارانی کوردستان (پەکەکە) وەکوو میلیشیایەکی ناوخۆیی لە شار و گوندەکاندا ڕاگەیاندووە. مەبەستی حکوومەتی تورکیا لە دامەزراندنی پاسەوانی گوندەکان ئەوە بوو کە لەوانە وەکوو کەسانێک کە ناوچەی باشووری ڕۆژھەڵاتی ئەنادۆڵ دەناسن و زمانی کوردیش دەزانن وەکوو ھێزێکی پشتێوان بۆ یارمەتیدانەوەی سوپای تورکیا لە ئۆپەراسیۆنە سەربازییەکان دژی پارتی کرێکارانی کوردستان (پەکەکە) کەڵک وەربگرن و سەرھەڵدان و شۆڕشی کوردەکان بە دەستی کوردەکان بخنکێنن.UNHCR/ACCORD: 6th European Country of Origin Information Seminar Vienna, 13 – 14 November 2000 – Final report لە ساڵی ٢٠١٩دا ھێزەکە بە گشتی لە نزیکەی ٥٤ ھەزار جەردەوان پێکھاتبوو.

 سەرچاوەکان 

 ئەمانەش ببینە 
 جاش
 حەمیدیە
 پێشمەرگە کوردە موسڵمانەکان

پۆل:میلیشیاکان لە تورکیا
پۆل:ڕێکخراوەکانی دژە یاخیبوونی ناسەربازی
پۆل:ھێزەکانی دژە یاخیبوونی پێکھاتوو لە خەڵکی ڕەسەن
پۆل:ڕێکخراوە نیمچە سەربازییەکان کە بنکەکانیان لە تورکیایە
پۆل:پۆلیسی نیمچە سەربازی
پۆل:دەزگاکانی جێبەجێکردنی یاسای تورکیا
پۆل:ناکۆکیی تورکیا و کوردەکان (١٩٧٨-ئێستاکە)
پۆل:دژەکوردبوون
پۆل:ناکۆکیی تورکیا و پەکەکە